หนูกินยาคุมของเฮอร์ซมา4เดือน ซึ่งเริ่มแผงที่4วันที่24กันยา วันสุดท้ายของประจำเดือน แล้วพอวันที่5 ตุลา รู้สึกว่ามีตกขาวที่เป็นสีน้ำตาลออกมาไม่มีกลิ่นไม่คัน และวันที่6ได้มีเพศสัมพันธ์ไม่ใส่ถุงหรั่งใน และยังคงมีตกขาวสีน้ำตาลออกมาไม่เยอะไม่มีกลิ่นไม่คัน มาจนวันที่10ตุลา และในวันที่11-19ตุลา ก็มีคราบสีน้ำตาลทุกวันเป็นน้ำเป็นเมือกต้องใช้แผ่นอนามัย 1วัน/แผ่น ไม่มีกลิ่นไม่คัน และในช่วงวันที่14-15ตุลาก็ได้มีเพสสัมพัธ์กับแฟน และ14ตุลาตรวจครรภ์ไม่ท้อง อยากทราบว่าเป็นอะไรคะ วันที่19แล้วยังไม่หาย
สวัสดีค่ะ ยาคุมกำเนิดยี่ห้อเฮอร์ซ (Herz) เป็นยาคุมชนิด 28 เม็ด ที่มีเม็ดยาที่เป็นฮอร์โมน 24 เม็ด และเป็นเม็ดแป้ง 4 เม็ด และถือเป็นยาคุมชนิดที่มีฮอร์โมนต่ำมากสำหรับอาการตกขาวเป็นสีน้ำตาลที่ออกมาในวันที่ 5-19 ต.ค. ก็น่าจะเกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ค่ะ ซึ่งมักพบในยาคุมชนิดที่มีฮอร์โมนต่ำส่วนเรื่องการตั้งครรภ์นั้น หากโดยปกติ ทานยาคุมตรงเวลาทุกวัน ไม่มีการลืมทานยา โอกาสในการตั้งครรภ์ก็จะมีน้อยกว่า 1% อีกทั้ง หากได้ตรวจหาการตั้งครรภ์ดูแล้วไม่พบ ก็แสดงว่าไม่ได้มีการตั้งครรภ์เกิดขึ้นค่ะแนะนำให้ทานยาคุมต่อไปก่อน หากทานจนครบแผงที่ 4 แล้วเมื่อเริ่มแผงที่ 5 ยังคงมีตกขาวสีน้ำตาลออกมาเกือบทุกวันอีก ก็อาจต้องพิจารณาเปลี่ยนยี่ห้อยาคุมกำเนิด เป็นชนิดที่มีฮอร์โมนสูงขึ้นค่ะ